Document ID: 32007D0500

KOMISIJOS SPRENDIMAS
2007 m. liepos 16 d.
iš dalies keičiantis Sprendimą 2001/781/EB, priimantį gaunančiųjų agentūrų vadovą ir dokumentų, kuriuos galima pateikti pagal Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse, žodyną
(pranešta dokumentu Nr. C(2007) 3365)
(2007/500/EB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 2000 m. gegužės 29 d. Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse (1), ypač į jo 17 straipsnio a punktą,
pasikonsultavusi su pagal Reglamento (EB) Nr. 1348/2000 18 straipsnį įsteigtu komitetu,
kadangi:
(1)
Kad būtų įgyvendintas Reglamentas (EB) Nr. 1348/2000, reikėjo parengti ir paskelbti vadovą, kuriame būtų pateikta informacija apie remiantis reglamento 2 straipsniu paskirtas gaunančiąsias agentūras. Šis vadovas yra 2001 m. rugsėjo 25 d. Komisijos sprendimo 2001/781/EB, priimančio gaunančiųjų agentūrų vadovą ir dokumentų, kuriuos galima pateikti pagal Tarybos reglamentą (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse, žodyną (2), I priedas.
(2)
Pagal Reglamento (EB) Nr. 1348/2000 2 straipsnio 4 dalį Prancūzija perdavė Komisijai atnaujintą informaciją, todėl vadovą reikia iš dalies pakeisti.
(3)
Todėl Sprendimas 2001/781/EB turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
Vienintelis straipsnis
Sprendimo 2001/781/EB I priede pateikiamas informacijos apie gaunančiąsias agentūras vadovas iš dalies pakeičiamas pagal šio sprendimo priedą.
Šis sprendimas skirtas valstybėms narėms.
Priimta Briuselyje, 2007 m. liepos 16 d.

Labels: 12
11
15
18